text: Hvem er skønnest i landet her... ?
  19 marts 2016 kl. 14.13
  De pryder sig ikke med lånte fjer, - 500 papegøjer fik i dag vurderet farve og fjerdragt til årets DM i dværg- og spurvepapegøjer i Brædstrup Hallen.
  Nogle af landets dygtigste opdrættere af dværg- og spurvepapegøjer medbringer masser af fugle til dette års DM i dværg- og spurvepapegøjer.
  De tilmeldte papegøjer er i løbet af lørdagen blevet bedømt af specialdommere, der ud over at kigge på farve- og fjerdragt også vurderes størrelse og ikke mindst holdning samt næb og klør.
  Det er Dansk Agapornis Klub som arrangerer udstillingen i Brædstrup Hallen, og ud over udstillere fra hele Danmark, så har den også tiltrukket udenlandske udstillere.
  